กระทรวงคมนาคม เตรียมนำ 21 โครงการมูลค่ากว่า 1.29 ล้านล้านบาท เสนอที่ประชุมคณะรัฐมนตรีภายในเดือนมีนาคมนี้
กระทรวงคมนาคม เตรียมนำ 21 โครงการมูลค่ากว่า 1.29 ล้านล้านบาท เสนอที่ประชุมคณะรัฐมนตรีภายในเดือนมีนาคมนี้นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดเผยระหว่างเป็นประธานในพิธีเปิดงานนิทรรศการ One Transport for All 2019 Mobility Connect Technology พร้อมกล่าวปาฐกฐาพิเศษ คมนาคมทุกโหมด ตอบโจทย์ประเทศไทย โดยนำเสนอโครงการที่กระทรวงคมนาคมจะเร่งรัดเพื่อเดินหน้าภายในเดือนมีนาคมนี้ รวม 21 โครงการทั้งทางถนน ทางราง ทางอกาศและทางน้ำ มูลค่ารวมกว่า 1.29 ล้านล้านบาท เช่น โครงการรถไฟความเร็วสูงเส้นทางกรุงเทพฯ- นครราชสีมา คาดว่าไตรมาสที่ 3 ปี 2562 เริ่มก่อสร้างได้ครบทุกสัญญา รถไฟความเร็วสูงกรุงเทพฯ-หัวหิน รถไฟทางคู่ ช่วงขอนแก่น-หนองคาย /ช่วงชุมทางจิระ -อุบลราชธานี /ช่วงปากน้ำโพ-เด่นชัย รถไฟฟ้าเขื่อม 3 สนามบิน โครงการศูนย์ซ่อมอมอากาศยานและชิ้นส่วนอากาศยาน หรือ MRO ที่อู่ตะเภา การจัดหาฝูงบินใหม่ 38 ลำ ขยายท่าอากาศยานในภูมิภาค การก่อสร้างทางหลวงพิเศษระหว่างเมือง หรือ มอเตอร์เวย์พระราม 3 -ดาวคะนอง-วงแหวนรอบนอกด้านตะวันตก การขยายท่าเรือแหลมฉบัง ระยะที่ 3 ปรับปรุงท่าเรือกรุงเทพและระนอง เป็นต้นนอกจากนี้รัฐมนตรีว่าการกระทรวงคมนาคม ยังเปิดเผยถึงภาพรวมยุทธศาตร?การพัฒนาระบบคมนาคมขนส่งของไทย ระยะ 20 ปี ตลอด 4 ปี ที่ผ่านมา ว่า การดำเนินการตามยุทธศาตร์ ระยะที่ 1 ระหว่างปี 2561-2565 มูลค่ากว่า 1.7 ล้านล้านบาท กระทรวงคมนาคมสามารถดำเนินเกือบแล้วเสร็จสมบูรณ์ทั้งมอเตอร์เวย์สายบางปะอิน -นครราชสีมา คาดว่าจะเปิดให้บริการได้ช่วงปลายปีนี้ การก่อสร้างสะพานข้ามแม่น้ำเมยแห่งที่ 2 การก่อสร้างสนามบินเบตง ที่จะเปิดให้บริการในปี 2563